**Câmp minat de stele**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce poezii îţi cad de pe trup femeie

și-un înger sau un demon te recită

dar cine-ar vrea să ţi-l descheie

să-ţi cearnă sufletul prin sită

Un înger sau un demon te recită

şi se ridică pân'la cer văpaia

căci luna s-a răcit pe plită

și greu îmi cade la stomac odaia

Când se ridică pân'la cer văpaia

şi trupul ar vrea să ţi-l descheie

din ochi gata-i să cadă ploaia

ce poezie îți cade de pe trup femeie

Şi-un înger sau un demon te recită

şi-n loc de punct îţi pune dinamită

Costel Zăgan